Oficiālais Vēstnesis L 035 , 07/02/1990 Lpp. 0009 - 0011

Speciālizdevums somu valodā: Nodaļa 2 Sējums 7 Lpp. 0117

Speciālizdevums zviedru valodā: Nodaļa 2 Sējums 7 Lpp. 0117



Komisijas Regula (EEK) Nr. 314/90 (1990. gada 5. februāris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 par tarifu un statistikas nomenklatūru un kopīgo muitas tarifu [1], kurā jaunākie grozījumi izdarīti ar Regulu (EEK) Nr. 3945/89 [2], un jo īpaši tās 9. pantu, tā kā, lai nodrošinātu vienotu Regulai (EEK) Nr. 2658/87 pievienotās kombinētās nomenklatūras piemērošanu, jāpieņem pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 noteikti vispārīgi kombinētās nomenklatūras interpretācijas noteikumi un šie noteikumi attiecas arī uz jebkuru citu nomenklatūru, kas pilnībā vai daļēji balstīta uz to vai kas tai pievieno jebkādas papildu apakšnodaļas, un kas izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā saskaņā ar minētajiem vispārīgajiem noteikumiem šai regulai pievienotās tabulas 1. ailē aprakstītās preces jāklasificē ar atbilstošajiem KN kodiem, kas norādīti 2. ailē, ievērojot paskaidrojumus, kas norādīti 3. ailē; tā kā Nomenklatūras komiteja tās priekšsēdētāja noteiktajā termiņā nav sniegusi atzinumu par produktu Nr. 4 pievienotajā tabulā; tā kā šajā regulā paredzētie pasākumi attiecībā uz pievienotās tabulas 1., 2., 3., 5. un 6. produktu ir saskaņā ar Nomenklatūras komitejas atzinumu, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces tagad klasificē kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 5. februārī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 374, 22.12.1989., 2. lpp. -------------------------------------------------- PIELIKUMS Preču apraksts | KN klasifikācijas kods | Pamatojums | (1) | (2) | (3) | 1.Saldēti cāļa krūtiņas filejas bloki buljonā, kas gatavots no ūdens, putnu gaļas liemeņiem, dārzeņiem un buljona pulvera. Bloki sver apmēram 15 kg un satur aptuveni vienādas filejas un buljona daļas | 16023930 | Klasifikāciju nosaka vispārīgo kombinētās nomenklatūras interpretācijas noteikumu 1. un 6. noteikums un KN kodu 1602, 160239 un 16023930 teksti. Tas, ka filejas atrodas buljonā, izslēdz šos blokus no 2. nodaļas (skat. paskaidrojumus HS, 2. nodaļa "Atšķirība starp šīs nodaļas un 16. nodaļas gaļu un subproduktu gaļu", pirmā daļa). Produkts nav izstrādājums zupas vai buljona vai zupas vai buljona KN koda 21041000 nozīmē pagatavošanai (skatīt HS paskaidrojumus, pozīcija 2104 A, pirmā daļa) | 2.Pārtikas izstrādājums uz tomātu bāzes, kas satur nelielu daudzumu redzamu gabaliņu tomātu, glikozes sīrupu, augu eļļu, garšaugus un garšvielas. Produkts ir mērces formā, un tas ir iepakots mazumtirdzniecībai | 21032000 | Klasifikāciju nosaka vispārīgo kombinētās nomenklatūras interpretācijas noteikumu 1. un 6. noteikums un KN kodu 2103 un 21032000 teksti. Tā kā produkts ir noformēts kā mērce, kas satur nelielu daudzumu redzamu gabaliņu tomātu, to nevar uzskatīt par sagatavotiem dārzeņiem kombinētās nomenklatūras 20. nodaļas nozīmē (skat. HS paskaidrojumus, pozīcija 2103 A, otrā daļa) | 3.Preparāts pulvera formā nūdeļu ēdienu mērces pagatavošanai, tam pielejot pienu vai ūdeni.Sastāvs: 48 svara % siera pulveris,20 svara % sūkalu pulveris,8 svara % dažādas garšvielas un virtuves garšaugi,6 svara % paniņu pulveris,6 svara % modificēta ciete,4 svara % krējuma pulveris,4 svara % kviešu milti,4 svara % dažādi aromatizētāji, tostarp vārāmā sāls | 21039090 | Klasifikāciju nosaka vispārīgo kombinētās nomenklatūras interpretācijas noteikumu 1. un 6. noteikums un KN kodu 2103, 210390 un 21039090 teksti. Jo īpaši, ņemot vērā miltu un cietes klātbūtni, kas darbojas kā saistviela, produkts ir izstrādājums mērcei, nevis rīvēts siers vai siera pulveris ar garšvielām | 4.Šķidrs ogļūdeņražu maisījums, kas satur apmēram 87 svara % lineāro parafīnu ar ķēžu garumu no 8 līdz 16 oglekļa atomiem un apmēram 13 svara % alkilbenzolu ar 10 līdz 12 oglekļa atomu sānu ķēdēm | 27100059 | Klasifikāciju nosaka vispārīgo kombinētās nomenklatūras interpretācijas noteikumu 1. un 6. noteikums un KN kodu 2710 un 27100059 teksti. Klasificēt kā petroleju nav iespējams alkilbenzolu koncentrācijas dēļ | Izskats: | bezkrāsains, dzidrs, zemas viskozitātes, eļļains šķidrums | Refrakcijas koeficients 20 °C temperatūrā: | 1, 45 63 | Pelni: | nav | Heteroatomi: | sērs, halogēni, slāpeklis un fosfors — negatīvi | Broma vērtība: | 0,3 | Vakuumdestilācija (1,5 mbar): | viršanas temperatūra virs 121 °C (= 300 °C pie1013 mbar) | Infrasarkanais spektrs: | būtiski parāda piesātināto, alifātisko ogļūdeņražu saites | Blīvums 20 °C temperatūrā: | 0,8225 kg/l | | | | Klasifikāciju nosaka vispārīgo kombinētās nomenklatūras interpretācijas noteikumu 1. un 6. noteikums, 39. nodaļas 3.a un 6.a piezīme un KN kodu 3902 un 39029000 teksti | 6. Porainas plāksnes, kas sastāv no apmēram 60 % etilēnvinilacetāta kopolimēra (piesātināts produkts) un 40 % pildvielu un pigmentu. Plāksnes ir taisnstūra formas, un to biezums ir no 4 mm līdz 16 mm | 39211990 | Klasifikāciju nosaka vispārīgo kombinētās nomenklatūras interpretācijas noteikumu 1. un 6. noteikums, 40. nodaļas 4.a piezīme un KN kodu 3921, 392119 un 39211990 teksti. Etilēnvinilacetāta kopolimērs ir piesātināta viela, ko nevar vulkanizēt ar sēru, un tādēļ tas neatbilst 40. nodaļas 4.a piezīmes noteikumiem | --------------------------------------------------